cyanic-selkie/wikianc huggingface dataset:
Messier 102
Messier 101 (ook bekend as die Windmeul-sterrestelsel of NGC 5457) is ’n spiraalsterrestelsel in die sterrebeeld Groot Beer. In ’n brief in 1783 het Méchain beweer M102 is ’n foutiewe duplikasie van M101 in die katalogus.
NGC 5866, een van die sterrestelsels wat bekend is as die Spil-sterrestelsel, is ’n lensvormige stelsel in die sterrebeeld Draak. Die voorwerp voldoen aan die beskrywing deur Méchain in die gedrukte weergawe van die Messier-katalogus van 1781, asook aan die posisie van die voorwerp soos aangeteken deur Charles Messier in handgeskrewe notas op sy persoonlike lys.
Maurice Bennett Flynn
Maurice Bennett Flynn (26 Mei 1892 – 6 Maart 1959) was 'n Amerikaanse akteur. Hy was bekend vir sy rolle in die rolprente Oh Boy! (1919), The Last Trail (1921), Breed of the Border (1924), en The Golden Stallion (1927).
Watsonia gladioloides
Watsonia gladioloides is 'n plant wat tot die genus Watsonia behoort. Die plant is inheems aan Eswatini, KwaZulu-Natal, Lesotho en die Oos-Kaap.
Vuurkopvink
Die Vuurkopvink (Euplectes hordeaceus) is 'n standvoël wat voorkom in sentraal Mosambiek. In Engels staan die voël bekend as die Black-winged Bishop.
Voorkoms
Die voël is 12 cm lank en weeg tussen 18-28 g. Die broeiende mannetjie is swart en rooi; die hele voorkroon is swart en die slagvere is swarterig. Die wyfie het breë dofgeel wenkbroue, fyn gestreepte bors en bruinerige snawel.
Río Orinoco
Die Río Orinoco is 'n groot noordoos-vloeiende rivier in Suid-Amerika. Die rivier, met 'n lengte van 2 140 km, is die vierde langste rivier in Suid-Amerika na die Amesonerivier, die Río Paraná en die Rio São Francisco. Met 'n gemiddelde afloop van 33 000 m³/s is dit die wêreld se vierde grootste rivier en na die Amesonerivier, Suid-Amerika se tweede grootste rivier.
Die Río Orinoco ontspring in Cerro Delgado-Chalbaud in die Sierra Parima, in die suide van die Venezolaanse deelstaat Amazonas net wes van die grens tot die Brasiliaanse deelstaat Amazonas. Aansluitend vloei die rivier in oostelike rigting en vorm later die grens tot Colombia. Vanaf hier vloei die Río Orinoco in oostelike rigting deur die sentrale Venezuela tot die Atlantiese Oseaan. Die twee grootste stede, wat aan die rivier geleë is, is Ciudad Bolívar en Ciudad Guayana. Beide die stede is in Venezuela geleë. Twee derdes van die rivier se stroomgebied is in Venezuela en 'n derde in Colombia geleë.
Die monding van die Río Orinoco is reeds op 1 Augustus 1498 deur die ontdekkingsreisiger Christophorus Columbus tydens sy derde reis ontdek. Hy het die groot afloop van die rivier opgemerk en aangeneem dat die rivier deur 'n groot kontinent moet vloei. Gevolglik het Columbus vermoed dat hy die kus van Asië bereik het. In werklikheid het hy die noordelike deel van die rivier se delta ontdek.
In 1800 het die Duitse natuurkundige Alexander von Humboldt saam met die Franse botanikus Aimé Bonpland 'n ekspedisie van die Río Apure se monding tot die bo vallei van die Río Orinoco onderneem en die Fauna en Flora van die rivier ondersoek en beskryf.
Zoe Boyle
Zoe Boyle (gebore 1 Januarie 1989) is 'n Engelse aktrise. Sy is bekend vir haar rolle in die televisiereekse Sons of Anarchy (2008), Downton Abbey (2010), Frontier (2016), en Witless (2016).
John Couch Adams
John Couch Adams FRS (5 Junie 1819 - 21 Januarie 1892) was ’n Britse wiskundige en sterrekundige. Sy bekendste prestasie was om die bestaan en posisie van die planeet Neptunus te voorspel deur net wiskunde te gebruik. Die berekenings is gebruik om afwykings in Uranus se wentelbaan en die wette van Kepler en Newton te verduidelik. In dieselfde tyd het die Fransman Urbain Le Verrier onafhanklik dieselfde berekenings gedoen. Le Verrier het egter sy koördinate aan Johann Gottfried Galle van die Berlynse Sterrewag gestuur om te verifiseer, en hy het die bestaan van die planeet op 23 September 1846 bevestig nadat hy dit net 1° van Le Verrier se voorspelde posisie af ontdek het.
Adams was van 1859 tot met sy dood ’n professor in sterrekunde en geometrie aan die Universiteit van Cambridge. Hy het in 1866 die goue medalje van die Royal Astronomical Society gewen.
’n impakkrater op die Maan is gesamentlik na hom en die sterrekundiges Walter Sydney Adams en Charles Hitchcock Adams genoem. Neptunus se heel buitenste ring en die asteroïde 1996 Adams is ook na hom genoem. Die Adamsprys van die Universiteit van Cambridge gedenk sy voorspelling van Neptunus se posisie.
Joanna Cassidy
Joanna Cassidy (gebore 2 Augustus 1945) is 'n Amerikaanse aktrise en vervaardiger. Sy is bekend vir haar rolle in die rolprente Blade Runner (1982), Who Framed Roger Rabbit (1988), en The Package (1989), en in die televisiereeks Six Feet Under (2001).
Clathria anchorata
Clathria anchorata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1874 deur Carter.
1348
Die jaar 1348 was 'n skrikkeljaar wat volgens die Gregoriaanse kalender op 'n Maandag begin het. Dit was die 48ste jaar van die 14de eeu n.C. In teenstelling met gewone jare het die jaar 366 dae en 'n 29 Februarie gehad.
Sean Flynn (fotojoernalis)
Sean Flynn (31 Mei 1941 – 6 April 1970) was 'n Amerikaanse akteur en kinematograaf. Hy was bekend vir sy rolle in die rolprente The Son of Captain Blood (1962), Stop Train 349 (1963), Duel at the Rio Grande (1963), en Seven Guns for Timothy (1966).
Scarlett Johansson
Scarlett Johansson (gebore 22 November 1984 in New York Stad) is 'n Amerikaanse aktrise van Joodse afkoms.
Safsafwilger
Die Safsafwilger (Salix mucronata) - voorheen geklassifiseer as Salix subserrata - is 'n klein boompie wat groei langs rivieroewers, strome en op eilande in riviere. Dit is die enigste inheemse wilgerboom in Suider-Afrika. Baie subspesies word erken. Die stamme is meestal verwronge of amper platliggend as gevolg van die krag van vloedwater. Die wortels was voorheen verwerk tot 'n middel wat vir hoofpyn en koors gebruik is. Die bas kan as tou gebruik word en mandjies word met die dun takke gevleg. Die boom staan ook bekend as die Fluitjieswilger en die Kaapse wilgerboom.
Watsonia humilis
Watsonia humilis is 'n plant wat tot die genus Watsonia behoort en is deel van die fynbos. Die plant is endemies aan die Wes-Kaap. Die plant het 90% van sy historiese habitat afgestaan aan voorstedelike ontwikkeling en landbou aktiwiteite. Die bedreiging hou aan en indringerplante het ook 'n bedreiging geraak. Daar is tans net twee subpopulasies bekend, een by Gordonsbaai - minder as 50 plante - en 'n tweede in die Breederiviervallei naby Wolseley. Laasgenoemde was eers in 2012 ontdek.
Lisa Hall
Lisa Hall is ’n aktrise en dramaturg.
Lewe en werk
Lisa Hall is gebore van Engelse ouers wat albei van die Karoo kom, maar baie van haar skryfwerk is in Afrikaans. Sy studeer vanaf 1986 aan die Universiteit van Kaapstad, waar sy in 1989 'n tweetalige Diploma in Drama verwerf. In hierdie tyd is sy aktief betrokke in alle fasette van die drama en speel onder andere in 1987 in ’n opvoering getiteld “Dubbelspel” (Eugène Ionesco  se “Die kaalkop prima donna” en Robert Anderson se “Ek is Herman”). In 1988 kry sy haar eerste benoeming vir ’n Fleur du Cap-toneelprys as belowendste student en die volgende jaar word sy weereens vir hierdie toekenning benoem. Sy tree in 1988 ook op in die dansproduksie “Footage”, waarvan sy ’n deel self choreografeer. Aan die begin van 1990 verhuis sy na Johannesburg en word beroepsaktrise. Hier trek sy aandag met die solo-opvoering “I can’t wait to tie you to the sofa”, terwyl sy ook regisseur is van die opvoering van haar eie drama “A far cry from home”. ’n Ander drama uit haar pen is “Die hoenderhok ‘war’” en sy is mede-regisseur van die opvoering daarvan. Ander verhoogoptredes sluit in rolle in opvoerings van “I am Herbert” en “Lysistrata”. Wanneer die aanvraag na haar dienste vir dramas ietwat opdroog, verdien sy geld deur die skryf van kopie vir advertensies.
Skryfwerk
Haar eerste skryfsukses is in 1986, toe sy as eerstejaar student naaswenner is van ’n kortverhaalwedstryd in Fair Lady. Haar drama “Klaaglied vir ’n kunstenaar” word in 1988 op Kampustoneel, die Universiteit van Kaapstad Kleinteater en die Grahamstadse Kunstefees opgevoer. Hierin beeld sy ’n tiener se traumatiese verlies van onskuld op ’n oorspronklike manier uit en maak effektief gebruik van ritueel. Dit is ook ’n gewaagde uitbeelding van homoseksualiteit in ’n tyd toe hierdie tema nog nie oopgeskryf is nie. “Die hoenderhok ‘war’” debuteer in 1990 in Johannesburg en word by Kampustoneel opgevoer deur die Universiteit van Kaapstad. Hierdie satire bied ’n nuwe perspektief op ’n holrug geryde tema, waar ’n Boere-ouma en vier “kinders” hul vesting en Afrikaner-waardes teen die bedreiging van die nuwe Suid-Afrika verdedig.
Sy skryf ook verskeie Engelse dramas. In 1989 word die eenbedryf “Solo in tandem” by die Grahamstadse Kunstefees opgevoer en “A far cry from home” debuteer in 1990 in Johannesburg. “Wild lives” is in 1991 die Kaapse streekwenner van die jaarlikse SAKRUK-toekennings. Die drama speel af in die bosveld, waar die beskawing se gewoontes en obsessies ontuis is en die natuurwette oorheers. Hierdie kwessies en hulle inherente konflikte word in die drama ondersoek.
In 1991 wen sy Tafelberg-Uitgewers en Sanlam se Jong Stemme-kompetisie vir skrywers tussen 18 en 25 jaar met ’n kortverhaal “God forgot”, nadat sy in 1990 ’n finalis in hierdie kompetisie was met ’n Afrikaanse skets.
De Volkskrant
de Volkskrant is 'n Nederlandse dagblad. Dit is in 1919 gestig en beskik oor 'n nasionale oplaag van omtrent 250,000 eksemplare.
Dit was voorheen een van die voorste sentrumlinkse breëblad koerante, maar is vandag 'n mediumgrootte koerant van die sentrum. Pieter Klok is tans die hoofredakteur.
Geskiedenis
De Volkskrant is in 1919 gestig en is sedert 1921 'n dagblad. De Volkskrant was oorspronklik 'n Katolieke koerant wat nou bande gehad het met die Katolieke Volksparty. Die publikasie is tydelik in 1941 gestaak.
Met die koerant se heroprigting in 1945 is sy kantoor van Den Bosch na Amsterdam geskuif. Die koerant het in die 1960's 'n linksegesinde koerant geword maar in 1980 sy standpunt begin versag. Op 23 Augustus 2006 het de Volkskrant sy 25 000ste uitgawe gepubliseer.
In 1968 het de Volkskrant en Het Parool se eienaars saamgesmelt in 'n nuwe entiteit genaamd De Perscombinatie. Het Parool het beheer gekry as gevolg van 'n groter belegging in die ouermaatskappy. De Perscombinatie het met gesamentlike drukwerk begin. In 1975 het Trouw hierby aangesluit. In 1994 het De Perscombinatie vir Uitgeverij Meulenhoff & Co aangekoop, waarna hulle voortaan sou bekendstaan as PCM Uitgevers. In 1995 het PCM die groter Nederlandse Dagblad Unie, die eienaars van die Algemeen Dagblad en NRC Handelsblad, aangeskaf. In 1996 het PCM de Volkskrant aangeskaf. PCM is in 2009 deur De Persgroep van België aangekoop, en in Desember 2009 herdoop tot De Persgroup Nederland, tans bekend as DPG Media Nederland.
In 2010 het Pieter Broertjes sy 20-jaar-lange termyn as hoofredakteur voltooi. In 2013 is de Volkskrant bekroon met die Europese Koerant-toekenning in die kategorie nasionale koerante.
In Oktober 2006 het de Volkskrant aangekondig dat hy van voornemens is om 'n gratis weergawe van die publikasie te publiseer wat gerig sal wees op jongmense. Aangesien PCM nooit toestemming verleen het nie, het dit nooit gerealiseer nie.
Oplaag
In 2001 was De Volkskrant se oplaag 335,000 eksemplare. Die daaglikse oplaag van die koerant was in 2002 326,000 eksemplare, wat gedaal het tot ongeveer 235,000 in 2011. Die koerant het sedertdien heelwat ingeboet in sirkulasie. Die gedrukte oplaag is egter steeds die derde hoogste in Nederland, na De Telegraaf en Algemeen Dagblad.
Lettertipe
Die lettertipe Capitolium News deur Gerard Unger (2006) is sedert Desember 2006 die hoof-lettertipe van de Volkskrant.
Suid-Australië
Suid-Australië is 'n deelstaat van Australië en is geleë aan die suidelike kus van Australië. Met 'n oppervlakte van 983 482 km² is dit die derde grootste deelstaat van die land. Die inwoners aantal bedra ongeveer 1 575 700. Suid-Australië word begrens aan Victoria en Nieu-Suid-Wallis, in die noordooste aan Queensland, in die noorde aan die Noordelike Gebied en in die weste aan Wes-Australië. Dit is die enigste deelstaat wat aan al die ander deelstate op die Australiese vasteland grens.
Groot-Ljachofeiland
Die Groot-Ljachofeiland (Russies: Большой Ляховский остров, Bolsjoi Ljachofski Ostrov) is die grootste eiland van die Ljachofeilande van die Nieu-Siberiese Eiland-argipel.
Suid-Australië
Geografie
Die hoofstad Adelaide lê in die suidooste aan die Golf St Vincent.
Groot-Ljachofeiland
Die eiland word deur die Straat van Dmitri Laptef van die vasteland geskei en deur die Eterikan-straat van die Klein Ljachofeiland wat noord daarvan lê. Groot Ljachof het 'n oppervlakte van 4 600 km2. Die berg Kigiljach is die westelikste punt en die berg Sjaloerowa die oostelikste punt. Die hoogste punt is die berg Emi-Tas met 'n hoogte van 270 m.
Kosakke het die eiland in 1712 die eerste keer bereik. Van die groot riviere is die Eterikan- en Bloednajarivier ("Verlore Rivier"). Daar is geen woude nie.
Weblin
weblin is 'n rekenaarprogram wat samewerking tussen persone op die Internet bevorder. Met weblin bied die Duitse firma Zweitgeist GmbH 'n nuwe manier van webondervinding vir jou. Beleef die Internet met 'n verskil met meervoudige nuwe moontlikhede vir nuwe kontakte. Jy kan nou nuwe mense en ou vriende op die verskeie webwerwe van die Internet ontmoet, soortgelyk aan die ondervinding wanneer jy by 'n winkel of biblioteek sal instap.<BR><BR> Die verskaffer se slagspreuk is: "Die Internet is 'n dorp!" Die program laat persone toe om te sien wie op dieselfde tyd as hulle 'n webwerf besoek. Hulle sal met die persone kan gesels en sodoende nuwe kontakte knoop. Hierdie program en diens is gratis beskikbaar.
Die sagteware help met volgende:
Met die 'webosition', wat die oombliklike webwerf is, kan selfs boodskappe aan (aanlyn) vriende gestuur word om jou daar te gaan ontmoet. - Omtrent soos 'n werklike afspraak.
Witstippelbospendoring
Die witstippelbospendoring (Gymnosporia nemorosa) is 'n boom wat voorkom in woude en woudrande vanaf Knysna, deur KwaZulu-Natal tot in Eswatini. Hierdie boom se pendorings is dunner as ander pendorings s'n.
Die boom se FSA-nommer is 399.3.
Abdy
'n Abdy (Latyns: Abbatia Frans: Abbaye) is 'n outonome klooster, waarvan die owerste die ab is. Die owerste van 'n aartsabdy word aartsab genoem, wat nog 'n 'rangtrappie' hoër in die hiërargie staan.
Soorte abdye
Afhangend van die waardigheid en funksie van 'n abdy, word dit volgens tipe geklassifiseer. Volgens die gemeente is die meerderheid abdye egter ondergeskik aan ander abdye.
In Suid-Afrika
Inkamana Abdy in Vryheid, KwaZulu-Natal is die tuiste van die Benediktyne. Die orde se internasionale afkortingskode is OSB (latyn: Ordo St. Benedict).
PNG
PNG (Engels: Portable Network Graphics) is 'n lêerformaat wat gebruik word om grafieke en foto's te stoor en kan in die nabye toekoms dalk selfs die gewilde GIF-formaat vervang. 'n Nuwe APNG-weergawe is ook beskikbaar, wat soos die GIF-formaat animasie (eenvoudige bewegings) kan vasvang. Dit kan met Firefox 3, Opera 9.5, KSquirrel 0.72 of XnView 1.92 en hoër besigtig word.
Beheerstelsel
'n Beheerstelsel beheer of reguleer die gedrag van ander toestelle of stelsels deur beheerlusse. Dit kan 'n eenvoudige stelsel wees soos wat 'n verhitter in 'n huis beheer met 'n termostaat tot 'n komplekse industriëele beheerstelsel wat gebruik word om masjiene of prosesse te beheer.
Vir deurlopende gemoduleerde beheer word 'n terugvoerbeheerder gebruik om die proses outomaties te beheer. Die beheerstelsel vergelyk die waarde van die prosesveranderlike (PV), wat beheer word, met die stelpunt, wat die gewensde uitset is, en gebruik dan die verskil om die uitset te verander sodat dit dieselfde kan wees as die stelpunt (SP).
Ope-lus en geslote-lus beheer
Daar is twee algemene klasse van beheer: ope-lus en geslote-lus. In 'n ope-lus beheerstelsel is die aksie van die beheerder onafhanklik van die prosesveranderlike. 'n Voorbeeld hiervan is 'n sentrale lugversorgingstelsel vir 'n gebou wat deur 'n tydskakelaar beheer word. In hierdie geval is die prosesveranderlike die temperatuur van die gebou, maar die lugversorger word vir 'n konstante tyd aan- en afgeskakel ongeag die temperatuur.
In 'n geslote-lus beheerstelsel is die beheer afhanklik van die prosesveranderlike. Soos in die geval van die lugversorger, sal 'n geslote-lus beheerstelsel 'n termostaat gebruik om die gebou se temperatuur te monitor om te verseker die beheerder hou die temperatuur by die gewenste temperatuur. 'n Geslote-lus beheerder het dus 'n terugvoerlus om te verseker die prosesveranderlike bereik die stelpunt. Om hierdie rede word geslote-lus beheerders ook terugvoer beheerders genoem.
Terugvoer beheerstelsels
In die geval van lineêre terugvoer stelsel word 'n beheerlus met sensors, beheeralgoritmes en aktueerders (vir 'n meganiese stelsel) gebruik in 'n poging om 'n veranderlike te reguleer om dieselfde te wees as die stelpunt. 'n Alledaagse voorbeeld is die spoedbeheer in 'n voertuig. Die bestuurder stel die gewenste spoed, wat dan dien as die stelpunt. Die beheerder meet dan onder andere die spoed van die voertuig en pas die uitset van die enjin aan om die voertuig te versnel of te vertraag soos nodig om die gewenste spoed te bereik en te behou.
Logiese beheer
Logiese beheerders kan reageer op skakelaars en ander sensors, soos ligsensors of druksensors, wat daartoe kan lei dat die proses begin of stop vir sekere insette. Logiese beheerders word dikwels gebruik om verskillende operasies of prosess op mekaar te laat volg. Hierdie stelsels word hoofsaaklik geïmplementeer op programmeerbare logiese beheerders (Programmable Logic Controller of PLC) of mikroverwerkers.
Voorbeelde van logiese beheer is hysbakke, wasmasjiene en ander stelsels wat interafhanklike stop-begin prosesse het. 'n Outomatiese sekwensiële logiese beheerstelsel kan bv 'n reeks meganiese aktueerder s in 'n volgorde aan- en afskakel om 'n spesifieke taak te verrig.
Aan-af beheer
Aan-af beheer is die eenvoudigste geslote-lus beheerstelsel. 'n Termostaat kan beskryf word as 'n aan-af beheerder. Byvoorbeeld in 'n verhitter, sal die termostaat dit aanskakel wanneer die temperatuur onder die minimum daal en afskakel wanneer die temperatuur die maksimum bereik.
Proporsionele beheer
Proporsionele beheer is 'n tipe lineêre terugvoer berheerstelsel, waarin die verandering aan die beheeruitset proporsioneel is aan die verskil tussen die gewenste waarde (stelpunt) en die gemete waarde (prosesveranderlike). 'n Klassieke merganiese voorbeeld hiervan is 'n sentrifugale reëlaar. Nog 'n eenvoudige voorbeeld sal wees wanneer mens 'n glas vol water maak en die kraan kleiner draai soos wat die glas voller word sodat dit nie oorloop nie. In hierdie geval is die beheeruitset hoe groot die kraan oop is, die stelpunt die vlak waartoe die glas volgemaak moet word en die prosesveranderlike die huidige watervlak. Soos wat wat die PV nader kom aan die SP en die verskil SP-PV afneem, word die beheeruitset proporsioneel kleiner.
'n Proporsionele beheerstelsel is meer kompleks as 'n aan-af beheerstelsel, maar eenvoudiger as 'n proporsionele-integrale-differensiale beheerstelsel. Aan-af beheer sal werk wanneer die stelsel 'n stadige reaksietyd het, maar kan tot onstabiliteit lei wanneer die stelsel vinnig reageer. In so geval is proprsionele beheer 'n beter opsie deurdat dit die uitset aanpas om onstabiliteit te voorkom.
'n Nadeel van proporsionele beheer is dat dit nie die residuele SP-PV fout (afset fout) kan elimineer nie omdat dit 'n fout benodig om 'n uitset te genereer. Om dit te oorkom, word 'n propersionele-integrale (PI) beheerder gebruik, Dit gebruik die proporsionele term om die bruto fout te verwyder en die integrale term om die afset fout te verwyder deurdat dit die fout oor tyd integreer om 'n inset na die beheerder te lewer.
Demping
Wanneer die wins van die beheerder laag is, word slegs 'n klein beheeruitset gelewer weens die fout. So stelsel mag veilig en stabiel wees maar dit reageer stadig op veranderinge in die fout. Die stelsel gaan lank vat om die fout reg te stel. So stelsel is oorgedemp. Wanneer die proporsionele wins verhoog word, reageer die stelsel vinniger en die fout word vinniger reggestel. Wanneer die wins te hoog is, lei dit tot ossilasies in die prosesveranderlike en die stelsel is ondergedemp. Wanneer die wins by die optimale waarde is, waar dit vinnig reageer sonder om te ossileer, is dit krities gedemp.
Proporsionele-integrale-differensiale (PID) beheer
Om die tekortkominge van slegs proporsionele beheer of proporsionele-differensiale beheer te oorkom, word 'n integraal term by die beheerder gevoeg. Dit bereken die integraal van die fout oor tyd en skakel dus 'n afset fout uit oor tyd. Hierdie beheerder staan bekend as 'n proporionele-integrale-differensiale beheerder. Die beheersuitset is die som van 'n proporsionele, integrale en differensiale term, wat elk deur 'n wins, K, beheer word.
Differensiale aksie
Die differensiële/afgeleide deel van die respons is gemoeid met die tempo-van-verandering fout met tyd. Indien die gemete veranderlike die stelpunt vinnig benader, word die beheeruitset, soos bv. hoe groot 'n klep oop is, verminder sodat dit stadiger die stelpunt kan bereik. Wanneer die gemete waarde baie vinnig wegbeweeg van die stelpunt, word 'n groter korrektiewe aksie toegepas om dit vinnig weer terug te dwing na die stelpunt. Die beheeruitset is dus afhanklik van die tempo van verandering (eerste afgeleide) van die prosesveranderlike.
Integrale aksie
Die integrale term verhoog die effek van langtermyn bestendige toestand foute, sodat hierdie foute uitgeskakel kan word deur die beheerder. Dit voorkum dus dat daar 'n permanente afset in die prosesveranderlike is ten opsigte van die stelpunt.
Ander tegnieke
Dit is moontlik om die PV sein te filter. Daardeur kan die respons van die stelsel op ongewenste frekwensies verminder word om stabiliteit te bevorder en ossilasies te voorkom.
Terugvoer stelsels kan gekombineer word. In kaskade beheer, pas een beheerlus beheeralgoritmes toe op 'n gemete veranderlike teenoor 'n stelpunt maar gee dan 'n veranderende stelpunt aan die volgende beheerlus. Indien meer as een gemete veranderlike beheer word, sal daar aparte beheerstelsels vir elkeen van hulle wees.
Beheerstelsel ingenieurswese lewer beheerstelsels wat baie meer kompleks is as PID beheer. Voorbeelde hiervan is beheerstelsels vir 'n vliegtuig, 'n chemiese aanlegte of olie rafinaderye. Model voorspelbare beheerstelsels word ontwerp met gespesialiseerde rekenaarsagteware en wiskundige modelle van die stelsel wat beheer word.
Hibriede stelsels van logiese- en PID beheer word ook gebruik.
Fisiese implementasie
Implementasies wissel van kompakte beheerders met toegewyde sagteware vir 'n sekere proses, tot verspreide beheerstelsels vir industriële prosesbeheer.
Logiese stelsels en terugvoerbeheerders word algemeen met programmerbare logiese beheerders geïmplementeer.
Faan se trein
Faan se Trein is ’n 2014-rolprent gebaseer op die verhoogstukke, Faan se Trein en Faan se Stasie, deur Pieter Fourie. Dit speel af in die laat vyftigerjare en gaan oor ’n eenvoudige middeljarige man op ’n klein Karoodorpie wat nooit verby die onskuld en eenvoud van ’n jong kind ontwikkel het nie. Wanneer sy pa sterf, los hy al sy besittings om tussen Faan en die kerk verdeel te word. Onmiddellik verskeur gierigheid die gemeenskap… totdat liefde hulle weer tot hulle sinne bring.
Die rolprent is gebaseer op die gelyknamige toneelstuk wat in 1970 deur Pieter Fourie geskryf is. Tydens die openingsnaweek het dit R1,4 miljoen by die loket verdien, toe sowat 32 000 mense daarna gaan kyk het.
Pryse
Die rolprent het tydens die tweede kykNET Silwerskermfees nege toekennings ontvang insluitend:
1. FC Schweinfurt 05
1. FC Schweinfurt 05 is 'n sportklub uit Schweinfurt in die deelstaat Beiere in Duitsland, veral bekend vir sy sokkerafdeling. Behalwe sokker, het die klub ook afdelings vir korfbal, vuisbal, handbal, hokkie, pluimbal, gimnastiek en atletiek.
Die klub is in 1905 gestig. In 1928 is daar kortstondig met Turngemeinde Schweinfurt von 1848 saamgesmelt, maar die unie het na 2 jaar weer uitmekaargespat. In 1931 het die klub die hoogste klas bereik en daar gebly totdat die klub met die invoer van die Bundesliga in 1963 in die 2de klas (Regionalliga) ingedeel is:
Tussen 1933 en 1945 het Schweinfurt in die Gauliga Beiere gespeel. In 1939 en 1942 het die klub die Gauliga gewen (voor klubs soos FC Beiere München, TSV 1860 München en 1. FC Neurenberg) en kon hulle aan die uitspeelwedstryde om die Duitse titel deelneem, maar die span is beide kere in die vroeë rondtes uitgeskakel.
Na die Tweede Wêreldoorlog is die klub in die Oberliga Suid ingedeel en het daar bly speel tot met die oprigting van die Bundesliga. Die klub het in 1966 die Regionalliga Suid gewen, maar was onsuksesvol in die uitspeelwedstryde om promosie na die Bundesliga.
Die klub het sedert 1976 in heelwat seisoene finansieel en op die veld gesukkel en is in 2004 onder administrasie geplaas. Na 'n herstrukturering kon die klub gered word, maar die DFB het die klub tot in die Landesliga op die 5de vlak gerelegeer.
Die klub se tuisveld, die Willy Sachs-stadion in Schweinfurt, is vernoem na Willy Sachs, wat die stadion uit sy eie fondse in 1936 laat bou het. Sachs was egter 'n omstrede figuur weens sy verbintenis met die SS en het in 1958 selfmoord gepleeg.
Brjansk-oblast
Brjansk-oblast (Russies: Бря́нская о́бласть, Brjanskaja oblast) is ’n deelgebied van Rusland. Dit lê in die Sentrale Federale Distrik en die hoofstad is Brjansk. Die oblast het in 2019 altesaam 1 200 187 inwoners gehad.
Geskiedenis
Die gebied wat nou Brjansk-oblast is, is sedert antieke tye deur Slawiese volke bewoon. In die 9de tot 11de eeu het hulle aan die oewers van die Desnarivier gewoon en in die woude van die land tussen die Desna en die Okarivier. Die stad Brjansk is in 985 gestig.
Min is oor Brjansk bekend voor die Mongoolse inval in Rusland. Nadat Michail van Tsjernigof deur die Mongole vermoor en sy hoofstad verwoes is, het sy seun en opvolger sy setel na Brjansk geskuif. In 1310, toe die Mongole weer die dorp vernietig het, het dit aan die Prinsdom Smolensk behoort. Ná die val van Tsjernigof is die Prinsdom Brjansk gestig. In 1356 was die Brjansk-gebied onder die gesag van die Groothertogdom Litaue.
Brjansk-oblast is op 1 April 1920 gestig, maar in 1929 is dit by die Wes-oblast ingelyf. In 1937 is die Wes-oblast afgeskaf en tussen Smolensk en Orjol verdeel; Brjansk het deel van Orjol geword.
Die moderne Brjansk-oblast is op 5 Julie 1944 gestig.
Geografie
Brjansk-oblast lê in die westelike deel van Europese Rusland en van die Oos-Europese Vlakte, in die middelste deel van die Desna-stroomgebied.
Die klimaat is gematig kontinentaal; die gemiddelde temperatuur in Januarie is -7 tot -9 ºC en in Julie 18 tot 20 ºC. Sowat ’n kwart van die oblast is bedek met woude, hoofsaaklik keëldraend, gemeng en bladwisselend, asook woudsteppe.
Natuurlike bronne sluit in sand, klei, kalk, mergel en ander boumateriaal, asook fosforiet.
Weens die Tsjernobil-kernramp op 26 April 1986 is ’n deel van Brjansk-oblast met radionukliede besmet. In 1999 het sowat 226 000 mense in gebiede gewoon met ’n besmettingsvlak van meer as 5 Curie/km2 – dit is sowat 16% van die oblast se bevolking.
Politiek
duimnael|240px|Die setel van die oblast se doema in Brjansk.
In die tyd van die Sowjetunie is die hoogste gesag in die oblast deur drie mense gedeel: die eerste sekretaris van Brjansk se Kommunistiese Party-komitee (wat in werklikheid die meeste mag gehad het), die voorsitter van die oblast se sowjet (wetgewende mag) en die voositter van die uitvoerende komitee (uitvoerende mag). Sedert 1991 het die Kommunistiese Party alle gesag verloor en die hoof van die oblast se administrasie, en eindelik die goewerneur, word aangewys/gekies saam met die verkose streeksparlement.
Die grondwet van die Brjansk-oblast is die basiese wet van die streek. Die doema is die wetgewende (verteenwoordigende) liggaam. Die wetgewende vergadering vaardig wette en ander verordeninge uit en hou toesig oor die implementering en toepassing van die wette wat dit uitvaardig. Die hoogste uitvoerende liggaam is die oblast se regering, wat territoriale uitvoerende liggame insluit soos die distriksadministrasie en komitees en kommissies wat vir ontwikkeling sorg en na daaglikse sake omsien. Die oblast se administrasie ondersteun die bedrywighede van die goewerneur, wat die hoogste amptenaar is.
Demografie
Bevolking: 1 200 187 (in 2019).
Etniese samestelling (in 2010) :
Irvin Willat
Irvin Willat (18 November 1890 – 17 April 1976) was 'n Amerikaanse akteur, regisseur, skrywer, en kinematograaf. Hy was bekend vir sy rolle in die rolprente The Grim Game (1919), Down Home (1920), On the High Seas (1922), en The Air Mail (1925).
Jeremy Foley (akteur)
Jeremy Foley (gebore 20 Februarie 1983) is 'n Amerikaanse akteur, regisseur, en skrywer. Hy is bekend vir sy rolle in die rolprent Dante's Peak (1997) en in die televisiereeks Caitlin's Way (2000).
Thomas Hardy
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Thomas Hardy
Engelse skrywer en digter
Gebore
2 Junie 1840
in Stinsford, Dorchester, Dorset, Engeland
Oorlede
11 Januarie 1928
in Dorchester, Dorset Engeland
Literêre stroming
Naturalisme, Romantiek, Victoriaanse literatuur
Bekende werke
Tess of the d'Urbervilles Far from the Madding Crowd Collected Poems Jude the Obscure
Eggenote
Emma Lavinia Gifford (1874-1912)
Florence Dugdale (1914-1928)
Handtekening
Thomas Hardy (* 2 Junie 1840, † 11 Januarie 1928) was 'n Engelse skrywer en digter. Thomas Hardy is op 2 Junie 1840 in Upper Bockhampton by Stinsford in Dorset, Engeland, gebore. Hy het in 1856 met sy praktiese opleiding as argitek begin en is in 1863 bekroon met 'n argiteksprys. In 1865 het hy gedigte begin skryf, maar dit nie laat publiseer nie. Kort daarna het hy besluit om eerder 'n romanskrywer te word. Tussen 1872 en 1896 het sewentien prosawerke van hom verskyn. Hy het dit self in drie groepe ingedeel, te wete:
- romans oor karakter en milieu (novels of character and environment);
- romantiese en fantasie-romans (romances and fantasies); en
- romans vol verwikkelinge (novels of ingenuity).
Alhoewel Hardy sy lewe lank liriese werke geskryf en homself veral as 'n digter beskou het, is sy eerste digbundel eers in 1898 gepubliseer. So het hy aanvanklik bekendheid met sy romans verwerf, waaronder Far from the Madding Crowd (1874), The Mayor of Casterbridge (1886), Tess of the d'Urbervilles (1891) en Jude the Obscure (1895). Vanaf die 1950's is Hardy as 'n beduidende digter gewaardeer wat in die vyftiger- en sestigerjare van die 20ste eeu groot invloed op die digters van die sogenaamde Movement uitgeoefen het, waaronder Philip Larkin.
Hardy kon die Christelike geloof nooit aanvaar nie. Vir hom was alles en almal onderworpe aan die noodlot. Volgens hom is 'n mens se lewe op aarde 'n voortdurende stryd tussen sy eie ambisies en die kragte van die natuur buite hom. Eenvoudige mense wat na aan die natuur leef en min verwag, blyk vir hom die gelukkigste te wees. In al sy romans speel die hoofkarakters se hartstogte 'n groot rol. Uit teleurstelling oor die geskokte reaksie op sy laaste roman, Jude the obscure, het Hardy besluit om die romanskrywery te laat vaar en eerder weer te dig.
Die meeste van sy fiksionele werke, wat aanvanklik as vervolgreekse in tydskrifte gepubliseer is, speel in die half-fiksionele streek Wessex af en ondersoek tragiese romanhelde wat met hul passies en maatskaplike omstandighede worstel. Hardy se Wessex baseer op die gelyknamige Middeleeuse Angelsaksiese koninkryk en sluit graafskappe in Suidwes- en suidelike Sentraal-Engeland in, soos Dorset, Wiltshire, Somerset, Devon, Hampshire en groot dele van Berkshire.
1350
Die jaar 1350 was 'n gewone jaar wat volgens die Gregoriaanse kalender op 'n Donderdag begin het. Dit was die 50ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad.
Benediktyne
Die Benediktyne is 'n Rooms-Katolieke orde. Hulle internasionale Afkortingskode is OSB (Latyn: Ordo St. Benedict).
Inkamana Abdy in Vryheid, KwaZulu-Natal, is die tuiste van die Benediktyne in Suid-Afrika. Die orde van die Oblate is ook deel van die Benediktyne.
Iwanowo-oblast
Iwanowo-oblast (Russies: Ива́новская о́бласть, Iwanowofskaja oblast) is ’n deelgebied van Rusland. Dit lê in die Sentrale Federale Distrik en die hoofstad is Iwanowo. Dit het in 2010 ’n bevolking van 1 061 651 gehad.
Die Wolgarivier vloei deur die noordelike deel van die gebied.
Geskiedenis
Iwanowo-nywerheidsoblast (Ива́новская промы́шленная о́бласть) is op 14 Januarie 1929 gestig. Op 11 Maart 1936 het dié gebied die moderne Iwanowo-oblast geword, terwyl dele van die provinsie geskei is en die Jaroslawl-oblast gevorm het.
Geografie
Die oblast grens in die noorde aan Kostroma-oblast, in die ooste aan Nizjni Nowgorod-oblast, in die suide aan Wladimir-oblast en in die weste aan Jaroslawl-oblast.
Demografie
Bevolking: 1 061 651
Etniese samestelling:
Clathria angulifera
Clathria angulifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1896 deur Dendy.
Glagolitiese alfabet
Herkoms
Die Glagolitiese alfabet is geïnspireer deur verskeie alfabette plus drie Christelike simbole: die kruis, die sirkel (as simbool van volmaaktheid) en die driehoek (as simbool van die Drie-eenheid).
Geskiedenis
In Morawië was daar in die 9e eeu sendelinge uit talle lande (sowel Rooms-Katolieke as Oosters-Ortodokse) en dit het groot verwarring veroorsaak. In die hagiografie van Methodius (die Vita Methodii) word genoem hoe die destydse Morawiese heerser Rostislaf die jong Bisantynse keiser Michail III versoek het om Slawiessprekende sendelinge na Morawië te stuur om die evangelie in die plaaslike taal te verkondig in plaas van in Latyn. Die patriarg van Konstantinopel, Photius, vra Cyrillus toe om na Morawië te gaan. Net voor sy vertrek het Cyrillus ’n Slawiese alfabet ontwerp. Dit is later die Glagolitiese alfabet genoem. Die eerste stuk wat Cyrillus met sy nuwe alfabet in Slawies vertaal het, is die Evangelie van Johannes uit Grieks.
Hy en sy broer Methodius ervaar egter groot teenstand in Morawië van die ander kerke. Die heidendom was ook in daardie tyd nog diep gesetel in die plaaslike bevolking. Na net veertig maande verlaat die twee broers Morawië en vertrek na Bisantium saam met hul Morawiese leerlinge.
Op weg terug na Bisantium stop die geselskap in Blatograd (Duits: Mosaburg), hoofstad van die Romeinse provinsie Pannonië, in die huidige Hongarye. Hier word die broers hartlik verwelkom en Kocel, die hertog van Pannonië, is baie geesdriftig oor die nuwe alfabet. Hy stuur vyftig studente na Cyrillus en Methodius om die letters te leer. Ná die broers se dood word hul leerlinge gearresteer, verban of selfs as slawe verkoop. Vanweë die verbanning versprei die Glagolitiese alfabet oor die hele Balkan, van die huidige republiek Masedonië tot selfs in Rusland.
In hierdie tyd ontstaan ook die Cyrilliese alfabet, wat op die Griekse skrif gebaseer is en waarskynlik deur een van Methodius se studente ontwerp is. Dit is aansienlik eenvoudiger as die Glagolitiese alfabet, veral vir mense wat vertroud is met die Griekse letters. Dit dra daartoe by dat die Cyrilliese alfabet die Glagolitiese een vinnig verdring.
In die weste van Kroasië bly laasgenoemde egter langer in gebruik en hier ontwikkel die ronde vorms van die alfabet tot ’n meer vierkantige variasie, die Kroaties-Glagolitiese alfabet.
1351
Die jaar 1351 was 'n gewone jaar wat volgens die Gregoriaanse kalender op 'n Vrydag begin het. Dit was die 51ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad.
Benson Fong
Benson Fong (10 Oktober 1916 – 1 Augustus 1987) was 'n Amerikaanse akteur. Hy was bekend vir sy rolle in die rolprente The Keys of the Kingdom (1944), The Shanghai Cobra (1945), The Scarlet Clue (1945), en Flower Drum Song (1961).
Die ballade van Robbie de Wee
Die Ballade van Robbie de Wee is die storie van ’n musiekvervaardiger wat ’n nuwe talent in die alternatiewe rock-wêreld ontdek, en van hom ’n ster maak. Dinge loop skeef vir die nuwe ster en die storie bied ’n blik op die onderwêreld van die musiekbedryf.
Afkappingsteken
Meervoude waar afkappingsteken nie gebruik word nie:
Suid-Afrikaanse Party
Suid-Afrikaanse Party is die naam van drie voormalige Suid-Afrikaanse politieke partye.
Suid-Afrikaanse Party (1911 tot 1934)
'n Politieke party op 21 November 1911 tydens 'n kongres in Bloemfontein ná Uniewording gestig uit die samesmelting van die Suid-Afrikaanse Party (Kaapland), Orangia-Unie (Oranje-Vrystaat), Het Volk (Transvaal) en 'n aantal Engelssprekende elemente. Die eerste leier van die party was genl. Louis Botha, wat met sy dood in Augustus 1919 opgevolg is deur genl. Jan Christian Smuts, wat die leier was tot en met die samesmelting van die party met die Nasionale Party onder leiding van genl. James Barry Munnik Hertzog op 5 Desember 1934. Die SAP het regeer tot die Nasionale Party en Arbeidersparty die 1924-verkiesing gewen en die sogenaamde Pakt-regering gevorm het.
Die party se beleid in breë trekke was die samewerking tussen Engels- en Afrikaanssprekendes, gelykberegtiging vir die twee tale, die hantering van die swart vraagstuk op 'n niepartygrondslag, aanmoediging van blanke immigrasie en 'n verbod op Indiër-immigrasie, handhawing van noue bande met Brittanje en die Britse Ryk en teenkanting teen die aanname van 'n republiek in Suid-Afrika.
Die voorganger van die SAP was die sogenaamde Regerende Party (1910-1911), 'n losse groepering wat in die verkiesing van 15 September 1910 - die eerste ná Uniewording, 82 kandidate gestel het, van wie 46 onbestrede verkies is en 21 in hul kiesafdelings geseëvier het, vir 'n somtotaal van 67 uit 121 setels. Die ander deelnemende partye was die Sosialiste Partye (geen setels), die Arbeidersparty (vier setels) en die Unionisteparty (39). Onafhanklikes en andere het 11 setels verower.
Die Regerende Party was die voorloper van albei die groot partye wat die Suid-Afrikaanse politiek in die een of ander gedaante van 1910 tot 1994 sou oorheers. Die Nasionale Party onder genl. J.B.M. Hertzog het in 1913 van die SAP afgestig en weer op 5 Desember 1934 met die SAP saamgesmelt om die Verenigde Suid-Afrikaanse Nasionale Party te vorm. En die Gesuiwerde Nasionale Party was op sy beurt 'n uitvloeisel van die vroeëre Nasionale Party. Ondersteuners van die SAP het as Sappe bekendgestaan, in teenstelling met ondersteuners van die Nasionale Party wat Natte geheet het, afgekort van dié party se Hollandse naam: Nationale Partij.
Suid-Afrikaanse Party (1947 tot 1948)
Met die toetrede van Suid-Afrika tot die Tweede Wêreldoorlog en die bedanking van genl. J.B.M. Hertzog uit die Verenigde Party, stel genl. Jan Smuts 'n nuwe koalisieregering saam, waarin lede van sowel die Arbeidersparty as die Dominiumparty dien. Voor die einde van 1945 bedank kol Charles Stallard uit die kabinet en neem sy plek in die opposisiebanke in. Twee jaar later bedank hy as partyleier. Die res van die Dominiumparty se lede vorm in 1947 saam met afvalliges van die Arbeidersparty die Suid-Afrikaanse Party, maar die party verdwyn 'n jaar later van die politieke toneel.
Suid-Afrikaanse Party (1977 tot 1980)
Op 19 Januarie 1977 word ses Volksraadslede van die Verenigde Party uit die party geskors omdat hulle hul nie met sir De Villiers Graaff se inisiatief ("Red Suid-Afrika") om 'n nuwe breë opposisie-party daar te stel, kan vereenselwig nie. Die ses stig op 26 Maart 1977 die Onafhanklike Verenigde Party, waarvan die naam op 28 Mei 1977 na die S.A.P. verander word. Die party vaar verbasend goed in die verkiesing net ses maande na sy stigting, en het drie setels gewen.
Die eerste leier was Myburgh Streicher van Mei 1977 tot Januarie 1978 en die tweede en laaste John Wiley van 21 Januarie 1980 tot en met die party se inlywing by die Nasionale Party onder leiding van P.W. Botha op 13 Junie 1980.
Masai
Die Masai is ’n Nilotiese etniese groep wat in Suid-Kenia en Noord-Tanzanië voorkom. Hulle is van die bekendste plaaslike bevolkings omdat hulle naby die Groot Mere van Afrika woon, asook danksy hul besonderse gebruike en kleredrag. Hulle praat Masai (ɔl Maa), ’n lid van die Nilo-Sahariese taalfamilie. Hulle kry ook onderrig in die amptelike tale van Kenia en Tanzanië, Swahili en Engels. Die bevolking in Kenia was in die 2009-sensus sowat 841 622, in vergelyking met 377 089 in die 1989-sensus.
Tulisa Park
Tulisa Park is 'n voorstad van Johannesburg, Suid-Afrika. Dit is in Johannesburg se F-streek geleë.
Masai
Die Tanzaniese en die Keniaanse regering het programme ingestel om die Masai se tradisoneel semi-nomadiese leefstyl te ontmoedig, maar die groep verkies hul eeue oue gebruike. Die wêreldwye welsynorganisasie Oxfam het onlangs beweer die Masai se leefstyl moet aangemoedig word as ’n antwoord op klimaatsverandering vanweë hul vermoë om kos in woestyne en struikvelde te vervaardig. Baie Masai-stamme verwelkom besoekers aan hul dorpies sodat hulle hul kultuur, gebruike en leefstyl kan ervaar.
Geskiedenis
Die Masai praat ’n Nilo-Sahariese taal. Hulle woon in die gebied om die Groot Mere van Afrika nadat hulle via Suid-Soedan daarheen getrek het. Die meeste sprekers van Nilotiese tale in die gebied, insluitende die Masai, Samburu en Kalenjin, is veeboere en het ’n reputasie as vegters en veerowers.
Nes die Bantoevolke van die streek, het die Masai en ander groepe in Oos-Afrika gebruike aangeneem van die naburige sprekers van Koesjitiese tale, insluitende ouderdomsgebonde gemeenskapsorganisering, besnydenis en woordeskat.
Oorsprong, migrasie en assimilasie
Volgens hul eie mondelingse geskiedenis het die Masai in die Laer Nylvallei noord van die Turkanameer (Noordwes-Kenia) ontstaan en omstreeks die 15de eeu suidwaarts gemigreer.
Vestiging in Oos-Afrika
Die Masai se grondgebied was in die middel 19de eeu op sy grootste toe dit feitlik die hele Groot Skeurvallei beslaan het, asook die omringende grond van Berg Marsabit in die noorde tot by Dodoma in die suide. Teen dié tyd het die Masai en die groter Nilotiese groep waartoe hulle behoort het, met beeste geboer tot so ver oos as die Tanga-kus van Tanganjika (nou Tanzanië). Stropers het spiese en skilde gebruik, maar hulle is veral gevrees vir die gooi van knuppels (orinka), wat tot so ver as 100 meter akkuraat kon tref. In 1852 was daar ’n verslag oor ’n groep van 800 Masai-vegters wat aan die trek was in wat nou Kenia is. In 1857, nadat hulle die "Wakuafi-wildernis" in wat nou Suidoos-Kenia is, ontvolk het, het Masai-vegters Mombasa aan die Keniaanse kus bedreig.
Vanweë dié migrasie is die Masai die mees suidelike sprekers van Nilotiese tale.
Die tydperk van uitbreiding is gevolg deur die Masai se Emutai van 1883–1902. Dit is gekenmerk deur epidemies van ’n aansteeklike lugwegsindroom onder beeste, runderpes en pokke. Die aanvanklike raming van ’n Duitse luitenant in die destydse Noordwes-Tanganjika was dat 90 persent van beeste en die helfte van wilde diere aan runderpes dood is. Duitse dokters in dieselfde gebied het geraam dat "elke tweede" Afrikaan se gesig deur pokke geskend is. In dié tyd was daar ook ’n droogte; in 1897 en 1898 het geen reën geval nie.
Die Oostenrykse ontdekkingsreisiger Oscar Baumann het tussen 1891 en 1893 in die Masai se grondgebied gereis. Hy het die ou Masai-nedersetting in die Ngorongoro-krater in die 1894-boek Durch Massailand zur Nilquelle beskryf. Daar was vroue wat soos geraamtes gelyk het en uit wie se oë die waansin van verhongering gestraal het, vegters wat skaars kon kruip en verswakte, apatiese ouer mense. Swerms aasvoëls het hulle gevolg en gewag dat hulle hulle ten prooi val. Volgens een skatting is omtrent twee derdes van die Masai in dié tydperk dood.
In ’n verdrag van 1904, en weer van 1911, is Masai-grondgebied in Kenia met 60 persent verklein toe Britte hulle uitgesit het om plek te maak vir plase vir setlaars; hulle is daarna in die huidige distrikte Kajiado en Narok ingeperk. Die Masai in Tanganjika is in die 1940's van die vrugbare grondgebied tussen Berg Meru en Kilimandjaro af verskuif, asook van die meeste vrugbare hooglande naby Ngorongoro. Nog grond is afgeneem om natuurreservate en nasionale parke te skep soos Amboseli, Maasai Mara, Nakurumeer, Tsavo en Serengeti.
Die Masai, wat veeboere is, weerstaan die Tanzaniese en die Keniaanse regering se pogings om hulle meer gevestig te laat raak en maak aanspraak op weiregte in baie van die nasionale parke van die twee lande.
Kultuur
Die Masai is monoteïsties en aanbid ’n enkele godheid, Enkai of Engai. Engai het ’n dubbele aard: Engai Narok (Swart God) is goedhartig en Engai Nanyokie (Rooi God) is wraaksugtig. Die "Berg van God", Ol Doinyo Lengai, is in die noorde van Tanzanië geleë. Die sentrale menslike figuur in godsdienssake is die laibon, wie se rol insluit sjamaanse heling, waarsêery, voorspellings en om sukses in oorlog en genoeg reën te verseker. Baie Masai het ook die Christelike geloof en Islam aangeneem.
Die Masai is bekend vir hul ingewikkelde juweliersware.
Watsonia hysterantha
Die Saldanha watsonia (Watsonia hysterantha) is 'n plant wat tot die genus Watsonia behoort en is deel van die fynbos. Die plant is endemies aan die Wes-Kaap en kom van Saldanha tot by Langebaan voor. Die plant word bedreig deur stedelike en industriële ontwikkeling.
2015 Meksikaanse Grand Prix
Die 2015 Formule Een Meksikaanse Grand Prix het op 1 November 2015 op die Autódromo Hermanos Rodríguez in Meksikostad, Meksiko plaasgevind. Dit was die sewentiende wedren van die kampioenskapseisoen en die eerste keer sedert 1992 wat dit in Meksiko gehou is. Die ren is deur Nico Rosberg in sy Mercedes gewen.